("สาวสาบสูญ" โดย ลุยส์ เอสตราดา)
(สร้างจากนิยายของ ฆอร์เฆ อิบาร์เกวงกอยเตีย)
เขียนวันที่ลงไป เราจะตรวจสอบตัวเลขทีหลัง
- สวัสดีครับ - สวัสดีครับ มีอะไรให้ช่วยไหม
- ขอกัมเปชาน่าสี่ชิ้นครับ - ได้ครับ สองเปโซ
นี่ครับ
ราตรีสวัสดิ์นะครับ
มา เดี๋ยวผมช่วยนับ
ไหนดูซิ
จำฉันไม่ได้เหรอ ซีโมน โคโรน่า
จะเตือนความจำให้ก็แล้วกัน ไอ้สารเลว!
คุณซีโมน โคโรน่า คุณสงสัยว่าใคร หรือคนกลุ่มไหนอยู่เบื้องหลังการโจมตีไหม
ไม่ครับ ผมไม่สงสัยใครเลย
ผมมั่นใจเต็มร้อยเลยละ
หลังจากเห็นเธอยืนถือปืนอยู่ตรงหน้าผม
ว่าคนเดียวที่อยู่เบื้องหลังเรื่องทั้งหมดนี้คือ คุณนายเซราฟิน่า บาลาโดร
ผมใคร่ขอให้คุณ
จับกุมคุณนายเซราฟิน่า บาลาโดร และผู้สมรู้ร่วมคิดของเธอ
พูดตามตรงนะ เราทุกคนก็รู้ว่าในประเทศนี้
ความยุติธรรมทั้งไม่รวดเร็วและไม่ฉับไว
คุณไม่รู้หรอกว่าอะไรน่าตกใจกว่ากัน
ความยุ่งยากซับซ้อนของระบบราชการ ในการบังคับใช้มัน
หรือความแน่นอนเด็ดขาดของมันเอง
(ผู้พิพากษาเมืองเมซกาล่า)
คำสั่งจากเมซกาล่า ให้จับกุมคุณเซราฟิน่า บาลาโดร
ถูกส่งไปส่งกลับอยู่หลายสัปดาห์
ระหว่างหน่วยงานตุลาการต่างๆ ของเมซกาล่าและแปลนเดอบาโฮ
จนในที่สุดมันก็มาถึงมือผม
แล้วผมก็ทำตามคำสั่งทันที
(ตำรวจมาถึง)
(วันที่ 13 มกราคม 1964)
(กอนเซปซิออนเดอรูซ รัฐแปลนเดอบาโฮ)
เรื่องของเซราฟิน่าร้ายแรงแค่ไหนครับ สารวัตร
ร้ายแรงมาก ผู้กอง
ผมถึงได้อยากเตือนคุณล่วงหน้า
ให้ติดต่อทนายของคุณ และดำเนินการอย่างเหมาะสม
เธอโดนข้อหาอะไรครับ
ตามที่ระบุในเอกสารแหละครับ
เกิดเหตุยิงกันและพยายามฆ่า
เมื่อไม่กี่สัปดาห์ก่อนที่น้ำตกตุกซ์ปานา เมืองเล็กๆ ในเมซกาล่า
ในรายงานระบุว่าเซราฟิน่า เป็นผู้ที่อยู่เบื้องหลังการโจมตีครั้งนี้
นี่ ผมสาบานด้วยตำแหน่ง เจ้าหน้าที่ของกองทัพเม็กซิโก
และด้วยเกียรติของแม่ที่รักของผมเลยนะ
ว่าเซราฟิน่าไม่รู้จักใครที่น้ำตกตุกซ์ปานาเลย
เธอไม่เคยไปเมืองนั้น เธออาจไม่รู้ด้วยซ้ำว่ามีเมืองนี้อยู่
ผมเชื่อคุณนะ ผู้กอง และผมชื่นชมความซื่อตรงของคุณ
แต่ด้วยหน้าที่ของผม
ถึงผมจะมีมิตรภาพที่ดีกับพี่น้องบาลาโดร
แต่ผมก็ต้องทำตามคำสั่งนี้ และดำเนินการจับกุมคุณเซราฟิน่า
ผมเข้าใจครับ สารวัตร ขอบคุณมากที่บอกผม
ไม่ต้องขอบคุณผมหรอก เบโดย่า
จำไว้ก็พอว่า สุดท้ายแล้วผมก็ต้องดำเนินการอยู่ดี
ถ้าผมเจอเธอ ผมก็ต้องพาเธอไปมอบตัว
และพรุ่งนี้ผมตั้งใจว่า จะเข้าไปที่คาสิโนเดลดันซอน
เข้าใจแล้วครับ
โชคดีนะครับ
ขอบคุณที่สละเวลาครับ ผู้กอง
สารวัตรกูเอโตดูมุ่งมั่นมาก
เขาอาจจะบอกเราเพื่อให้เราพอมีเวลาก็ได้
ผู้ชายที่ชื่อซีโมน โคโรน่าเป็นคนกล่าวหาว่าคุณยิง
สารวัตรจะมาจับคุณพรุ่งนี้
เห็นไหม เซราฟิน่า
เธอทำให้เราฉิบหายแล้ว!
เพราะความเห็นแก่ตัว เพราะอยากจะแก้แค้น!
ฉันผิดเหรอที่เกิดมามีความรัก
เราต้องรีบหนีไปให้เร็วที่สุด
ไปอเมริกากันเถอะ อาร์กันเฮล่า
แล้วทิ้งทุกอย่างที่เรามีเหรอ ไม่มีทาง!
ผู้กอง บอกเอสกาเลร่าว่าเราจะไปที่ฟาร์มกัน
และเขาต้องมาคนเดียว
และพลิกแผ่นดินตามหาเรนดอนด้วย เขาต้องทำอะไรสักอย่างเพื่อช่วย
ได้ครับ
- เอร์มิเนีย ไปกันเถอะ - ได้ค่ะ
เร็วเข้า
สาวๆ เก็บทุกอย่างเลย
ทุกอย่างเรียบร้อยแล้วค่ะ
ไปกันเถอะ
เก็บทุกอย่างเลยนะ
เร็วเข้า สาวๆ เรายังต้องไปอีกหลายรอบ
ไปเลย
ติโช่ เร็วเข้า เราต้องไปกันแล้ว
พอตรงนี้เสร็จแล้ว ไปซ่อมห้องนั่งเล่นนะ
แล้วก็เอากล่องเบียร์มากั้นประตูไว้ และกระโดดลงไปทางหลังคา
เข้าใจไหมเนี่ย
ครับ เจ้านายเซราฟิน่า
คุณนายเบนาวิเดส
คุณนายเบนาวิเดส!
ฉันอยู่นี่ ในห้องกินข้าว
คุณนายเบนาวิเดส เราต้องไปด่วน
มีคนแจ้งความจับเรา พวกเขากำลังมาตรวจสอบคาสิโน
คุณพระคุณเจ้าช่วย! หวังว่าฉันจะไม่เดือดร้อนไปด้วยนะ
ไม่ค่ะ ไม่ต้องห่วง คุณนายเอาโรร่า
ถ้าพวกเขาถามคุณว่าเห็นเราไหม แค่บอกว่าไม่ก็พอ
แล้วเงินของเดือนนี้ล่ะ
ได้
นี่ค่ะ
- ฉันจะให้คุณไว้อีกหน่อยเผื่อๆ ไว้ - โอ้ ขอบคุณค่ะ
แต่ขอเตือนไว้นะ คุณนายเอาโรร่า
คุณไม่ควรพูดอะไรเด็ดขาด เพราะถ้าฉันรู้ว่าคุณแอบบอกตำรวจ
ฉันจะตามล่าคุณ!
ลองนึกภาพผู้หญิงอายุเท่าฉัน
ที่อุทิศชีวิตมาทั้งชีวิต ให้กับพระเจ้า พระเจ้าของเรา
ต้องมาลงเอยในคุกสิ
เพราะการได้รับโทษเจ็ดปีที่ช่วยผู้หญิงพวกนั้น
จะแปลว่าฉันจะต้องตายในนี้แน่ๆ ใช่ไหม
เดินไป!
คืนนี้พวกเธอต้องอยู่ที่นี่
เราจะหาทางออกให้พวกเธอพรุ่งนี้
อย่าคิดจะทำอะไรโง่ๆ ไม่งั้นพวกเธอเจอดีแน่
- เข้าใจไหม - ค่ะ คุณนาย
- เธอดูแลพวกเขานะ กาลาเวร่า - ได้ค่ะ เจ้านาย
โรซิต้า ฉันว่าเธอมีไข้นะ
พรุ่งนี้ฉันจะชงชาลดไข้ให้เธอดื่มนะ
ขอบคุณค่ะ กาลาเวร่า
ฉันหนาวมากและรู้สึกแย่มาก
เอาละ สาวๆ ออกไปปลดทุกข์กันได้แล้ว
- อรุณสวัสดิ์ - หวัดดี กาลาเวร่า
เฮ้อ ติโช่
เป็นยังไงบ้าง กาลาเวร่า
เมื่อคืนสาวๆ เป็นยังไงบ้าง
สร้างปัญหาให้เธอไหม
ไม่ค่ะ เจ้านาย พวกเขาเรียบร้อยดี
แต่โรซ่าเป็นหวัดและมีไข้ ฉันเลยมาชงชาให้เธอ
เด็กดี
ดื่มอีกหน่อยนะ
ดื่มอีกหน่อยจะได้ดีขึ้น
มันจะช่วยให้เธอรู้สึกดีขึ้นนะ
อีกนิดนึงนะ
หวังว่าเบโดย่าจะหาเรนดอนเจอ แล้วไอ้เวรนั่นจะโผล่หัวมาช่วยเรานะ
อาร์กันเฮล่า ไปอเมริกากัน จนกว่าเรื่องจะเงียบเถอะ
- ฉันไม่อยากติดคุก - อย่าดราม่าน่ะ เซราฟิน่า
รอให้เรนดอนบอกเราก่อนเถอะ ว่าสถานการณ์ของเธอร้ายแรงแค่ไหน
เจ้านายครับ
กาลาเวร่า สาวๆ บอกว่าโรซ่าอาการแย่ลง
เธอตายแล้ว
(วันที่ 14 มกราคม 1964)
มีข่าวลือในกอนเซปซิออนเดอรูซอยู่หลายเดือน
ว่าพี่น้องบาลาโดรกับสาวๆ ของพวกเขา ซ่อนตัวอยู่ในคาสิโนเดลดันซอน
แม้ว่าผมจะไปตรวจดูอยู่หลายครั้ง และมั่นใจแล้วว่าไม่มีใครอยู่ที่นั่น
แต่ผมก็ตัดสินใจกลับไปอีกครั้ง เพื่อดูว่าไม่มีอะไรตกหล่น
(คาสิโนเดลดันซอน)
(ปิด)
ตัดโซ่เลย
ทำไมที่นี่ยังมีไฟฟ้าอยู่อีก
นั่นสิ
ดูเหมือนจะไม่มีใครอยู่ที่นี่นะ
แต่เราต้องตรวจดูสถานที่อย่างละเอียด เผื่อจะเจอเบาะแส
สารวัตรไม่คิดว่ามันแปลกเหรอครับ ที่ทุกอย่างสะอาดและเป็นระเบียบ
เรื่องนั้นพิสูจน์อะไรไม่ได้ กัสโตร
เรามาที่นี่เพื่อจับคุณนายเซราฟิน่า
พวกนายรออยู่นี่นะ
กัสโตร มากับฉันหน่อย
ไม่มีใครอยู่ ไปกันเถอะ
ที่นี่ไม่มีใครอยู่เลย ไม่มีอะไรต้องจัดการ
ไปกันเถอะ
การค้นหาอาจสิ้นสุดที่นั่น แต่ในบันทึกของกอนเซปซิออนเดอรูซ
ปรากฏว่ามีฟาร์มแห่งนึง เป็นชื่อของพี่น้องบาลาโดร
ผมเลยตัดสินใจไปตามหาพวกเขาที่นั่นด้วย
- อรุณสวัสดิ์ครับ - เรากำลังรอคุณอยู่เลย กูเอโต
ฉันจะให้เงินคุณ 10,000 เปโซ ถ้าคุณบอกว่าหาเซราฟิน่าไม่เจอ
อย่าแกล้งโง่น่ะ
คุณรับเงินเดือนจากเรามาหลายปีแล้ว และฉันรู้ว่าคุณชอบเงิน
ก็ได้ คุณนายอาร์กันเฮล่า
เพราะเป็นพวกคุณหรอกนะ ผมถึงยอมรับเงิน
ขอตัวก่อนนะครับ
น่าเสียดายที่ครั้งแรกที่ไปที่ฟาร์ม
ผมไม่เจอพวกเขา
เรื่องนี้ถูกบันทึกไว้ในรายงานการสืบสวนแล้ว
นายคิดว่าไง กัสโตร
หนึ่งหมื่นเปโซ
นี่ส่วนแบ่งของนาย
ต่อให้ได้แค่ครึ่งเดียว เราก็ยอม ทำเป็นไม่รู้เรื่องแล้วแหละเนอะ สารวัตร
รู้ไหมว่าฉันคิดยังไง กัสโตร
ฉันคิดว่าพวกบาลาโดร กำลังปิดบังเรื่องที่ร้ายแรงกว่า
ที่คุณเซราฟิน่าโดนตั้งข้อกล่าวหา
ผมก็คิดแบบนั้นเหมือนกันครับ สารวัตร
มันแปลกที่พวกเขาให้เงินมาเยอะมาก โดยที่เราไม่ได้พูดอะไรสักคำ
พรุ่งนี้เราจะกลับไปที่คาสิโน เพื่อตรวจสอบอีกครั้งเผื่อไว้ดีกว่า
(คาสิโนเดลดันซอน)
(ปิด)
ฟังนะ ทุกคน
พวกนายไปดูห้องชั้นบนนะ
- ดาเนียล ไปฝั่งนั้น - ครับ
และนาย ดูที่บาร์ ดูให้ละเอียดๆ เลยนะ
ค้นดูทุกซอกทุกมุม
กัสโตร ไปที่บ้านกับฉัน
ได้ครับ
คุณนายบาลาโดร พวกคุณมีลูกสาวเยอะจริงๆ
ดูสิ สารวัตร เห็นได้ชัดเลยว่า ก่อนหน้านี้ไม่นานยังมีคนพักอยู่ที่นี่
เรื่องนั้นไม่สำคัญหรอก กัสโตร
ไปดูกันต่อเถอะ
กัสโตร ไปดูที่โรงเก็บของที
ครับ สารวัตร
ไม่มีอะไรครับ ทุกอย่างเรียบร้อยดี
ตรงนี้กลิ่นเหมือนหมาตายเลย
และดินตรงนี้ก็นิ่มด้วย กัสโตร
เจ้าหน้าที่ เจออะไรบ้างไหม
ไม่เจอเลยครับ
งั้นก็ไปหาพลั่วมา แล้วมาขุดตรงนี้
ดูสิ สารวัตร
นังแม่เล้าบ้าเอ๊ย
นึกแล้วเชียวว่าผู้หญิงพวกนั้น ต้องแอบก่อเรื่องใหญ่ไว้แน่ๆ
เราต้องขอกำลังเสริมจากเปโดรเนส
ขุดไปเรื่อยๆ จนกว่าจะเอาศพขึ้นมาได้
เร็วเข้า ทุกคน เราต้องล้อมที่นี่ไว้
กลุ่มหนึ่ง ไปทางนั้น กลุ่มสอง ไปทางนี้
กัสโตร เข้าไปในบ้านกับฉันนะ
- ครับท่าน - ตรวจดูทุกอย่างนะ!
บ้าเอ๊ย
นังพวกนี้หนีไปแล้วเหรอเนี่ย
สารวัตรครับ ดูเหมือนจะมีคนอยู่ในโรงนา
เราได้ยินเสียงร้องขอความช่วยเหลือ
กัสโตร!
ดีใจจังที่พวกคุณมา
เราถูกขังมาสองวันแล้ว และยังไม่ได้กินอะไรเลย
เจ้านายพวกคุณอยู่ไหน
พวกเขาไปไหนกัน
เมื่อคืนฉันได้ยินคุณนายเซราฟิน่า บอกคุณนายอาร์กันเฮล่าว่า
พวกเขาควรนั่งรถไฟไปโนกาเลส แล้วข้ามไปอเมริกากัน
เจ้าหน้าที่ ตามกำลังเสริมมา
พาสาวๆ พวกนี้ไปที่โรงพัก และหาอะไรให้พวกเขากินด้วย
ไปกันเถอะ เราจะปล่อยให้ นังผู้หญิงพวกนั้นหนีไปไม่ได้
(รถไฟเม็กซิกัน เปโดรเนส)
เร็วเข้า ทุกคน!
ตรวจดูให้ทั่ว!
นายสองคน ไปดูตู้โดยสารนั้น
นี่ตำรวจ หยุดรถไฟก่อน
คุณผู้หญิงบาลาโดร
พวกคุณถูกจับแล้ว
(วันที่ 15 มกราคม 1964)
(กอนเซปซิออนเดอรูซ รัฐแปลนเดอบาโฮ)
พวกนั้นคือแม่เล้าที่ทำร้ายเราและขังเราค่ะ
นังพวกบ้า พวกคนทรยศ
ผู้หญิงสองคนนั้นแหละค่ะ
นังพวกอกตัญญู
คนพวกนั้นคือแม่มดจิตใจโหดเหี้ยม
นังพวกอกตัญญู แต่ยังไงพวกแกก็จะต้องชดใช้ นังพวกทรยศ
ไอ้เวรกูเอโต บ้าชะมัด
เราน่าจะจัดการเรื่องนี้ด้วยวิธีอื่น
เข้าไปในนั้น
เสียใจด้วยนะ คุณนายอาร์กันเฮล่า
แต่การที่เราเจอผู้หญิงถูกฝังไว้ ที่สนามหลังบ้านคุณเป็นเรื่องร้ายแรงมาก
และผมขอแนะนำว่าจากนี้ไป คุณต้องระวังเรื่องคำให้การของคุณให้มากๆ
ขอตัวนะครับ
โอ๊ย อาร์กันเฮล่า เราจะรอดจากเรื่องนี้ไปได้ยังไง
ไม่ต้องห่วง เซราฟิน่า
เรื่องเหลวไหลนี่แก้ไขได้ด้วยเงินและอิทธิพล
เราแค่ต้องรอให้ไอ้เรนดอนนั่นโผล่หัวมา
เร็วเข้า ฮวนนิต้า
ตรวจดูให้ดีว่าไม่เหลืออะไร ที่เชื่อมโยงผมกับพี่น้องบาลาโดรแล้ว
ผมต้องไปยื่นขอคำสั่งศาลที่เมืองหลวง
ยื่นให้คุณนายอาร์กันเฮล่า กับคุณนายเซราฟิน่าเหรอคะ
ไม่ ฮัวนิต้า ยื่นให้เรา
ผมเป็นทนายให้พวกเขามานานมาก เลยมีเอกสารตามรอยได้ยาวเหยียด
เดี๋ยวตำรวจก็คงโผล่มาแล้วละ
สงสัยเรื่องนี้ท่าจะยาว
ใครจะรู้ว่าจะมีศพผู้หญิงตายโผล่มาอีกกี่ศพ
จากการค้นพบที่น่าสยดสยอง ที่คาสิโนเดลดันซอน
และคำให้การเบื้องต้น ของผู้หญิงบางคนที่เราช่วยไว้
ทำให้เราสามารถระบุตัว ผู้สมรู้ร่วมคิดหลักของแม่เล้าได้
และผมก็ดำเนินการจับกุมพวกเขาทันที
ผู้กองเอร์เมเนฮิลโด้ เบโดย่า
ที่ไม่รู้ว่าพี่น้องบาลาโดรถูกควบคุมตัวอยู่
กำลังเตรียมตัวหนี เพื่อไปพบกับพวกเขาที่เมืองโนกาเลส
(ธนาคารพาณิชย์แปลนเดอบาโฮ)
ผู้กองเบโดย่า คุณถูกจับแล้ว
ผมมีเงินอยู่ในธนาคารกว่า 20,000 เปโซ
- ถ้าปล่อยผมไป มันจะเป็นของคุณ - สายไปแล้ว ผู้กอง
เสียใจด้วยจริงๆ
กรุณาไปกับผมครับ
แต่ผมบริสุทธิ์นะ ผมแค่ทำตามคำสั่งของผู้กองเบโดย่า
เงียบไว้เถอะจ่า
ค่อยไปให้การกับอัยการที่โรงพักเถอะ
คิดว่าที่คนพูดถึงพวกเขาเป็นความจริงไหม
ไม่อะ ไม่มีทางจริง
พี่น้องบาลาโดรเป็นคนดีออก
พวกเขาไม่มีทางทำอะไรแบบนั้นหรอก
เอสกาเลร่า คุณถูกจับแล้ว
- ผมเหรอ จับทำไม - กัสโตร
- ไปกับผม - จับผมข้อหาอะไรครับ
- ผมไม่ได้ทำอะไรเลยนะ - เดินไป
ถ้าคุณขังเจ้านายผม ก็จับผมไปขังกับพวกเขาเลย
ทำไมไม่รอให้ตำรวจไปหาคุณล่ะ รอให้คุณได้รับหมายจับก่อน
- ที่นี่เขาทำงานกันแบบนั้น - ผมไม่ได้ทำอะไรผิดนะ บอกแล้วไง
ผมบริสุทธิ์
ผมเป็นแมงดาคุมซ่องให้คุณนาย
ถ้าคุณไม่จับผมเข้าคุก ผมจะขังตัวเองนะครับ
คนสุดท้ายที่ถูกจับกุม คือเอวลาเลีย บาลาโดรและเตโอฟิโล่ ปินโต
ทั้งคู่จะหนีไปก็ได้
เพราะไม่มีรูปถ่ายหรือข้อมูล ที่นำเราไปสู่การจับกุมพวกเขาได้เลย
แต่ตอนที่พวกเขาพยายามจะขึ้นรถประจำทาง ไปซานอันโตนิโอ รัฐเทกซัส
พวกเขากรอกเอกสารด้วยชื่อจริง
พวกเขาถูกระบุตัวและถูกจับ
พาไปห้องขังของพวกเขา
เพราะอย่างนั้น ในเรือนจำกอนเซปซิออนเดอรูซ
ที่ปกติจะมีแค่คนเมาสองคนที่ถูกขังไว้
นี่จึงเป็นครั้งแรกและครั้งเดียวในประวัติศาสตร์ ที่มีนักโทษถึง 19 คน
ฟังนะ ทุกคน
โดยเฉพาะพวกแก นังโสโครก
เราจะจัดการให้ทุกคนได้ออกไป เร็วที่สุดเท่าที่จะทำได้
แต่ฉันขอเตือนไว้เลยว่าถ้ามีใครปากมาก
พูดอะไรที่คุณไม่ควรพูด ฉันไม่ปล่อยไว้แน่ เข้าใจไหม
ครับ เจ้านาย
ผู้หญิงบางคนที่เราจับกุมมา
บอกว่าพวกเขารู้ว่ามีผู้หญิงตายมากกว่านี้
เราเลยกลับไปที่ฟาร์มลอสแองเจลิส
ซึ่งไม่ต้องค้นหาอะไรมากมาย
ก็เจอศพโผล่มาอีกสามศพ
(ความยุติธรรมของผู้พิพากษาเปรัลตา)
จากคดีทั้งหมดที่ผมทำมาตั้งแต่ทำงาน
ไม่มีคดีไหนโด่งดังและได้รับความนิยม เท่าคดีพี่น้องบาลาโดรแล้ว
แม้จะมีทั้งคำพูดและบทความต่างๆ เกี่ยวกับพวกเขามากมาย
แต่ผมไม่เคยปล่อยให้สิ่งเหล่านั้น มามีอิทธิพลต่อพฤติกรรมของผมเลย
ผมปฏิบัติตนอย่างยุติธรรมและเป็นกลาง
แต่เมื่อมองย้อนกลับไป
อย่างเข้าใจมากขึ้น ผมก็เกรงว่า
คนส่วนใหญ่เลือกที่จะเชื่อ
เรื่องที่หนังสือพิมพ์บอก
มากกว่าความจริง
คุณนายอาร์กันเฮล่า ดูสิ่งที่หนังสือพิมพ์พูดถึงคุณสิ
(แม่เล้าและฆาตกร)
ไอ้พวกสารเลว
กล้าดียังไงถึงมาพูดเป็นนัยว่าเราฆ่าสาวๆ
ไอ้พวกอีแร้งเวร ไอ้สารเลวพวกนั้น ไม่รู้ด้วยซ้ำว่าจะต้องคิดอะไรต่อ
สิ่งที่สรุปได้จากคำให้การของสาวๆ คือ
คดีนี้ซับซ้อนมากครับ
จะต้องดำเนินการตามขั้นตอน ด้วยความระมัดระวังและรอบคอบมาก
ผมเห็นด้วยอย่างยิ่งครับ
สิ่งแรกที่จะต้องทำคือ แยกตัวผู้หญิงที่ถูกควบคุมตัวอยู่ออกจากกัน
คนที่ร้องเรียนเกี่ยวกับการปฏิบัติมิชอบ ตอนที่พวกเขาให้การ
เราจะลงบันทึกว่าพวกเขาเป็นเหยื่อและพยาน
ส่วนคนที่ไม่ได้ร้องเรียนอะไร
เราจะถือว่ามีความผิด และเป็นผู้สมรู้ร่วมคิดของพวกบาลาโดร
ได้เลยครับท่าน
นางสาวเอร์มิเนีย ไม่เปิดเผยนามสกุล
กัวดาลูเป ไม่เปิดเผยนามสกุล
กลอเรีย ไม่เปิดเผยนามสกุล
ลูซ มาเรีย ไม่เปิดเผยนามสกุล
ฆาซินตา ไม่เปิดเผยนามสกุล
เปร์ลา ไม่เปิดเผยนามสกุล
และฆูเวนเซีย ไม่เปิดเผยนามสกุล
เชิญไปกับผมด้วยครับ
แล้วพวกเราล่ะคะ
พวกเราอยู่ที่นี่เหรอ
ตามคำให้การของพวกคุณ
พวกคุณถูกมองว่าเป็นผู้สมรู้ร่วมคิด และสันนิษฐานว่ามีความผิด
อะไรเนี่ย
ได้ไงอะ
ทำไมล่ะคะ
ขอโทษนะคะ รู้ไหมว่า นายเรนดอน ทนายของเราโผล่มารึยัง
ไม่ครับ คุณนาย ไม่มีใครมาเลย
จากนี้ไป พวกคุณต้องนอนที่นี่นะครับ คุณผู้หญิง
จากนี้ไป พวกคุณไม่ได้ถูกคุมขัง หรือถูกกล่าวหาแล้ว
มันไม่ใช่ที่ที่ดีนัก แต่คุณเป็นอิสระแล้ว
คุณสามารถเดินไปเดินมาได้ตามต้องการ
หน้าที่เดียวของพวกคุณ
คือจะต้องมีส่วนร่วมในขั้นตอนทางกฎหมายทั้งหมด
เข้าใจไหมครับ
เข้าใจค่ะ
เรายังต้องกินของที่กินตอนอยู่ในคุกไหมคะ
บอกตามตรงว่ารสชาติแย่มาก
ไม่ต้องห่วงครับ คุณผู้หญิง
เราจะจัดการเรื่องนั้นด้วย
ทำตัวตามสบายนะครับ
พบศพเพิ่มในฟาร์มของแม่เล้า!
พบศพเพิ่มอีก!
พบศพเพิ่มในฟาร์มของแม่เล้า!
พบศพเพิ่มอีก!
พบศพเพิ่มในฟาร์มของแม่เล้า!
พบศพเพิ่มอีก!
พบศพเพิ่มในฟาร์มของแม่เล้า!
พบศพเพิ่มอีก!
ผมเข้าใจครับ แต่ผมไม่มีห้องว่างเหลือแล้วจริงๆ
ครับ
โอเคครับ
โชคดีนะครับ
- สวัสดีครับ - สวัสดีครับ
นักข่าวจากอลาร์มาครับ
เราจองห้องไว้ด้วยชื่อหนังสือพิมพ์ครับ
คุณมาเรื่องการฆาตกรรมของบาลาโดร เหมือนกันเหรอครับ
ใช่ครับ
พวกเรามากันเยอะเลยใช่ไหม
คุณไม่รู้หรอก ที่จริงคุณกำลังจะได้ ห้องสุดท้ายที่เหลืออยู่ของผมเลยละ
คุกที่ขังแม่เล้าพวกนั้นอยู่ไกลจากที่นี่ไหมครับ
ไม่ไกลเลยครับ
กอนเซปซิออนเล็กมาก ศาลอยู่ห่างไปแค่สองช่วงตึกเอง
- งั้นไปกันเถอะ - ไปสิ
ช่วยเอากระเป๋าไปที่ห้องให้เราด้วยนะครับ
ได้ครับ
- รักษาสิ่งนี้ไว้ด้วยชีวิตนะ - ได้ครับ
คุณผู้หญิงครับ ทุกคนในกอนเซปซิออนเดอรูซ
ประทับใจเรื่องราวของพวกคุณมาก
เชิญรับประทานอาหารมื้อนี้ซึ่งเป็นฝีมือของ สตรีแห่งเทียนนิรันดร์ให้อร่อยนะครับ
จากนี้ไป
ในนามของสำนักงานนายกเทศมนตรี ซึ่งนำโดยผม
พวกคุณจะไม่ขาดแคลนอะไรเลย
ตามสบายครับ
(พวกเขาหิวมาก)
(แต่ละวันพวกเขาได้กินแค่ ถั่วห้าเม็ดและตอร์ติยาหนึ่งแผ่น)
นี่ คุณตำรวจ ช่วยบอกทนาย ที่สอบปากคำพวกเราหน่อยได้ไหม
ว่าเราอยากคุยกับเขา
คุณต้องการอะไร
ต้องการคุยกับเขาตามลำพัง และบอกอะไรบางอย่างที่เราเพิ่งนึกได้กับเขา
ที่นี่มีคนฟังมากเกินไป
ได้สิ
เอาเลย นังพวกบ้า
คนทรยศอย่างพวกแกจะพูดเรื่องโกหกกันใช่ไหม
ไอ้พวกเนรคุณ!
ลืมไปแล้วเหรอว่าพวกแกมาหาเราในสภาพไหน
โสโครก น่ารังเกียจ และหิวโหย!
บันทึกไว้ว่าคนที่อยู่ที่นี่
ขอขยายเวลาสำหรับการให้ปากคำ
และจะให้ปากคำเพิ่มเติมด้วยความสมัครใจ
โดยไม่มีการบีบบังคับ
พวกคุณนายโกหกฉันกับแม่ฉันค่ะ
ตอนนั้นฉันอายุ 15 พวกเขาจ่ายเงินให้แม่ฉัน 200 เปโซ
ฉันควรจะทำงานเป็นแม่บ้านในเปโดรเนส
แต่พอฉันไปถึงซ่อง
พวกคุณนายก็บังคับให้ฉันทำงาน…
เป็นโสเภณีค่ะ
ขอโทษนะคะ
คุณบอกว่าตอนนั้นอายุเท่าไหร่นะคะ
สิบห้าค่ะ
ไม่ค่ะ เดี๋ยวก่อน ฉันเพิ่งอายุ 13 เองค่ะ ตอนที่ไปถึงคาบาเรต์
ช่วยเพิ่มลงไปด้วยนะคะ ว่าฉันไม่เคยได้รับค่าจ้างที่ทำงานในซ่องเลย
ตอนนั้นฉันอายุ 12 และพวกเขาบอกครอบครัวฉัน ว่าฉันจะไปทำงานที่โรงงานไม้ขีดไฟ
แต่พอไปถึงที่นั่น ฉันถึงได้รู้ว่ามันไม่ใช่โรงงาน แต่เป็นซ่อง
พวกคุณนายไม่เคยยอมให้ฉัน ออกมาจากที่นั่นอีกเลย
และฉันไม่เคยได้รับค่าจ้างที่ฉันทำงานเลยค่ะ
ฉันนึกว่าฉันจะไปเป็นแม่บ้านที่กาซ่าเดลโมลิโน่
แต่ทันทีที่ฉันไปถึง ฉันก็ถูกบังคับให้นอนกับผู้ชาย
"เธอจะเป็นผู้หญิงขายตัว และเป็นแค่นั้นแหละ" พวกแม่เล้าบอก
อยากเพิ่มเติมอะไร ในคำให้การอีกไหมครับ คุณผู้หญิง
อยากค่ะ คุณทนาย
ตลอดเวลาหลายปีที่ฉันอยู่กับพวกเขา ฉันก็ไม่เคยได้เงินเหมือนกัน
คุณทนาย ช่วยปล่อยผู้หญิงสามคนนี้ให้เป็นอิสระ
และพาไปอยู่รวมกับคนอื่น ที่ห้องใหม่ของพวกเขาที
และช่วยเปลี่ยนสถานะ ทางกฎหมายของพวกเขาด้วย
ดังนั้นจากนี้ไป พวกเขาจะเปลี่ยนจาก ผู้ถูกสันนิษฐานว่าเป็นคนร้าย
ไปเป็นเหยื่อและพยาน
ได้ครับท่าน
(พวกเขาโกงและบังคับให้สาวๆ ขายตัว)
(เม็กซิโกซิตี้ 18 มีนาคม 1964)
เท่าที่ผมรู้มา และจากคำให้การของสาวๆ
คดีนี้คงยาวนานเลยครับ คุณฆูลิโอ
ส่วนใหญ่สาวๆ เป็นผู้เยาว์ และนอกจากจะทรมานพวกเขาแล้ว
พวกแม่เล้ายังขังพวกเขาไว้และให้อดข้าวจนตาย
ผมยังทำงานอยู่ และจะรายงานทุกอย่างให้คุณทราบ
พรุ่งนี้คุยกันนะครับ
คุณฆูลิโอพอใจมาก และฝากแสดงความยินดีกับพวกเราด้วย
ตอนนี้เราแค่ต้องให้พวกบาลาโดรพูด เพื่อให้เรื่องนี้เด็ดขึ้น
ดื่ม เบลิซาริโอ
นี่คือโอกาสของเรา
แล้วคุณจะอธิบายยังไงเรื่องที่มีศพสามศพ
ที่สนามหลังบ้านในคาสิโนเดลดันซอน
เราไม่รู้เรื่องนั้นเลยค่ะ
และถ้าศพอยู่ที่นั่น แปลว่าต้องมีคนเอาไปฝังเพื่อทำร้ายเราแน่ๆ
แล้วศพอื่นๆ
ที่อยู่ที่ฟาร์มลอสแองเจลิส ซึ่งก็เป็นที่ดินของคุณเหมือนกันล่ะ
เราก็ไม่รู้เรื่องเหมือนกัน
สาวๆ หลายคนที่ทำงานในธุรกิจคุณ
บ่นว่าถูกกักขัง ถูกทรมาน และปล่อยให้อดอยาก
ที่จริงบางคนยังบอกด้วยว่า
แต่ละวันพวกเขาได้กินแค่ ตอร์ติยาหนึ่งแผ่นกับถั่วห้าเม็ด
- เรื่องนั้นคุณจะตอบว่าไง - ตอบว่าโกหกทั้งเพค่ะ
เราให้เด็กเนรคุณพวกนั้นกินสิ่งที่ทุกคนกินกัน
บางครั้งเราก็ให้พวกเขากินซุปฟิเดโอด้วยซ้ำ
ฟังนะ คุณนาย แบบนี้เราไปไม่ถึงไหนกันหรอก
เราต้องการให้คุณมีทนายจำเลย มาให้คำแนะนำคุณ
ข้อกล่าวหาของคุณร้ายแรงมาก
และดูเหมือนคุณจะไม่จริงจังกับมันเท่าที่ควรนะ
คุณต่างหากที่ทำตัวเหมือนคนโง่ คุณทนาย
รอให้เพื่อนผู้มีอิทธิพลของเรา รู้ว่าคุณทำอะไรก่อนเถอะ
แล้วคุณจะได้เห็นว่าใครถูก!
พาพวกเขากลับไปที่ห้องขังที
ไอ้พวกฆาตกร!
- ปล่อยฉันนะ! - อย่ามาแตะต้องตัวฉัน!
สุดท้าย เพื่อสรุปการสืบสวน
เราจึงพานักโทษจากเรือนจำเมซกาล่ามา
นักทำขนมอบ ซีโมน โคโรน่า
ซึ่งคำให้การของเขา เป็นจุดเริ่มต้นของการสืบสวนคดี
ของสองพี่น้องบาลาโดร
คุณชื่ออะไรครับ คุณตำรวจ!
คุณตำรวจ ให้ผมไปอยู่ที่อื่นได้ไหม
ไม่ได้ครับ
นี่เป็นคุกแห่งเดียวในกอนเซปซิออน
ผู้พิพากษาและอัยการสั่งมาว่า ให้ขังคุณไว้กับจำเลยทุกคน
ว่าไง ซีโมน
บังเอิญจังนะที่ชีวิตพาเรากลับมาอยู่ด้วยกัน
เห็นไหมว่าเรา ต้องมาลงเอยที่ไหนเพราะแก ไอ้เลว
ไอ้เวรซีโมน โคโรน่า
นอกจากเป็นโจรแล้ว แกยังขี้ฟ้องอีกนะ ไอ้ชิงหมาเกิด!
ยินดีที่ได้รู้จัก โคโรน่า ฉันอยากเจอนายมานานแล้ว
คุณเซราฟิน่าเล่าเรื่องนายให้ฉันฟังเยอะเลย
เซราฟิน่า อาร์กันเฮล่า สาบานว่าผมไม่ได้พูดอะไรเลย
ผมไม่รู้ด้วยซ้ำว่าทำไมผมถึงมาอยู่ที่นี่
โธ่เอ๊ย ซีโมน
เสียดายจริงๆ ที่ฉันไม่ได้ฆ่าแกตอนที่ฉันมีโอกาส
แต่ไม่ต้องห่วง จะไม่มีอะไรเกิดขึ้นกับแกที่นี่หรอก
ใช่ไหม ผู้กอง
แน่นอนอยู่แล้ว
ผมกับหนุ่มๆ จะดูแลเขาอย่างดี
เฮ้ย!
หยุดทำแบบนั้นสักทีได้ไหม
เกิดอะไรขึ้น
เราดำเนินการพิจารณาคดีพี่น้องบาลาโดรไม่ได้ ถ้าพวกเขาไม่มีทนาย
แล้วรู้อะไรไหม
คุณ ซึ่งเป็นทนายรัฐ ต้องเป็นตัวแทนให้พวกเขา คุณเซสเปเดส
พวกเขาโม้ว่ามีเงินและเส้นสายเยอะแยะ แต่หาทนายไม่ได้เลยสักคนรึไง
ตอนแรกพวกเขาขอให้เรนดอน เป็นตัวแทนให้พวกเขา
แต่เขาหนีไปแล้ว หายังไงก็ไม่เจอ
และตอนนี้ก็ไม่มีใครกล้ารับทำคดีนี้เลย
งั้นก็ได้
แต่ท่านก็รู้ดีพอๆ กับผมนะ
ว่าแม้แต่ปาฏิหาริย์ก็ช่วยลูกความผมไม่ได้
อันนั้นต้องรอดูกันต่อไป
อย่าลืมว่าในประเทศนี้ ความยุติธรรมไม่ลำเอียง
ฟังนะ คุณทนาย
เราไม่อยากได้หรือต้องการความช่วยเหลือ จากใครทั้งนั้น โดยเฉพาะจากคนแปลกหน้า
คุณนายครับ สถานการณ์ของพวกคุณ ค่อนข้างลำบาก
ถ้าไม่มีทนายอยู่ข้างคุณ มันอาจแย่ลงได้
พวกเราบริสุทธิ์นะ!
ที่คนอื่นพูดกันมันเรื่องโกหกทั้งนั้น
ฟังนะ คุณนาย ไม่ว่าคุณจะชอบหรือไม่
คุณต้องไปเข้าร่วมการไต่สวนและให้การ
แล้วยืนยันความบริสุทธิ์ของคุณที่นั่น
และผมช่วยคุณได้
ทำไมเราต้องเชื่อใจคุณด้วย
เพราะมันเป็นงานและหน้าที่ของผม ที่ต้องทำทุกอย่างที่ทำได้เพื่อคุณ
- แล้วคุณเชื่อว่าเราบริสุทธิ์ไหม - ผมไม่ใช่คนที่จะตัดสินคุณ
แต่ถ้าคุณบอกความจริงกับผม และให้ความร่วมมือกับผม
ผมจะพยายามทำให้ดีที่สุดเพื่อคุณ
ถ้าคุณจะเป็นทนายให้เรา คุณก็ควรเชื่อเรานะ
ถ้าคุณช่วยเราออกไปจากที่นี่เร็วๆ นี้ เราจะทำให้คุณรวย
ข้อกล่าวหาของพวกคุณร้ายแรงมาก
ผมอยากให้พวกคุณใจเย็นๆ และเลิกตะโกนใส่ผู้พิพากษาได้แล้ว
มันไม่ได้อะไรขึ้นมา และจะทำให้สถานการณ์ยิ่งแย่ลงไปอีก
ก็ได้ เรายอมให้คุณเป็นทนายให้เรา
ขอตัวนะครับ ผมจะเริ่มทำงานแล้ว
คุณนายขังเราไว้ค่ะ
มีอยู่ครั้งนึง
ฉันกับสาวๆ อีกสามคนทำสิ่งที่พวกเขาไม่ชอบ
พวกเขาก็ขังเราไว้ในห้องค่ะ
มีวันนึง คุณนายเซราฟิน่าพูดกับฉันว่า "เอาไม้นี้ไปฟาดพวกมันซะ!
ถ้าเธอตีไม่แรงพอ ฉันจะตีเธอ เธอจะได้เรียนรู้!"
แล้วดูสิว่าเธอทำให้เป็นยังไง
เงียบ!
พวกเขาหักค่าใช้จ่ายเรา จากทุกอย่างที่เราหามาได้
พวกเขารู้ว่าฉันไม่ได้เรียนหนังสือ และคิดเลขไม่เป็น ฉันไม่เคยเห็นเงินเลยสักแดง
แกมันงูพิษ นังเอาโรร่า
เราจ่ายให้แกครบทุกเพนนีมาตลอดนะ!
บางครั้งเราก็ซื้อเสื้อผ้ากับรองเท้าให้แกด้วยซ้ำ
ไม่จริงหรือไง
เรื่องที่สาวๆ เจอศพฝังอยู่ในสนามหลังบ้าน
- คุณมีอะไรจะพูดไหม - มีค่ะ
ฉันจำได้ว่าเห็นคุณนายอาร์กันเฮล่า กับคุณนายเซราฟิน่า
ผลักเฟลิซ่ากับเอเวเลียตกจากระเบียงคาสิโนค่ะ
สาวๆ ที่น่าสงสารถูกทิ้งไว้ที่นั่น ตายหัวแบะเลย
คุณนายฝังพวกเขาไว้ในสนามหลังบ้าน
ไอ้พวกฆาตกร
นังสารเลวดอกส้ม! นังคนโกหก!
ไม่จริงสักเรื่องเลยนะ
อาร์กันเฮล่า!
พวกเขาแทบไม่เคยให้เรากินอะไรเลย
พวกเขาจะเอาของเหลือจากขยะให้เรากิน
ในขณะที่พวกเขากินสตูว์กับไข่
แกมันจอมโกหกอกตัญญู มารีอา เดล การ์เมน
เราดูแลพวกแกอย่างกับลูกในไส้มาตลอดนะ
และนั่นยังไม่แย่ที่สุดนะคะ
บางครั้งพวกเขาก็ขังเราไว้นานๆ
จนเพื่อนฉันป่วย และตายไปหลายคนเพราะพวกเขา
ถ้าคุณหาต่อไป คุณจะเจอศพผู้หญิง ฝังอยู่ในบ้านพวกเขาอีก
เงียบ!
"เหยื่อผู้บริสุทธิ์ที่น่าสงสาร คงต้องทนทุกข์ทรมานอย่างหนัก
เหมือนตกนรกทั้งเป็น ที่ต้องอาศัยอยู่ในสถานที่ที่เสื่อมเสียพวกนั้น
มีเพียงบทลงโทษเป็นเยี่ยงอย่าง ต่อแม่เล้าไร้หัวใจเท่านั้น
ที่จะคืนความยุติธรรมให้พวกเขาได้"
ดีมากเลย ชูโช
ฉันมีรูปที่พี่น้องบาลาโดรกำลังข่มขู่สาวๆ ด้วย
มันจะเหมาะกับบทความของนายเลย
ดูสิ
เจ๋งใช่ไหมล่ะ
สุดยอดเลย
รับหนังสือพิมพ์อลาร์มาไหมครับ!
ปัญหาคือคดีนี้
ได้ปลุกกระแสความหมกมุ่นในเรื่องโหดร้าย และความอยากรู้อยากเห็นไปทั่วประเทศ
จนทุกอย่างในศาลเริ่มควบคุมไม่ได้
เงียบ!
ตอนที่เราไปถึงฟาร์ม โรซ่า หนึ่งในพวกเราป่วยค่ะ
ฉันเห็นผู้หญิงคนนี้เข้าไปหาเธอแล้วพูดว่า
"เดี๋ยวฉันชงชาให้นะ" แล้วก็บังคับให้เธอดื่มให้หมด
และไม่กี่ชั่วโมงต่อมา โรซ่าก็ตาย
ฉันเชื่อว่าผู้หญิงคนนี้ ที่เป็นเหมือนแม่มดมาตลอด
ใส่อะไรลงไปในชาแน่ๆ และมันทำให้โรซ่าตาย
กัวดาลูเป ไม่เปิดเผยนามสกุล
ฉันอยู่ที่นั่นตอนที่กาลาเวร่ารีดบลังก้า แล้วหลังจากนั้น
ก็เอาน้ำอัดลมให้บลังกาผู้น่าสงสารดื่ม ซึ่งสุดท้ายทำให้เธอตาย
มีอะไรอยากเพิ่มเติมไหม
ทุกครั้งที่พวกเราตั้งท้อง
คุณนายกาลาเวร่า มักจะเอาชาให้เราดื่มเพื่อขับเด็กออก
และเราไม่เคยรู้จริงๆ ว่าเธอใช้เวทมนตร์อะไรกับเรา
และหลังจากนั้น เธอทำอะไรกับเด็กน้อยที่น่าสงสารพวกนั้น
ใต้เท้าคะ สาบานได้ว่า เรื่องทั้งหมดนี้ไม่เป็นความจริงค่ะ
(ผู้สมรู้ร่วมคิด แม่มดและอีแร้ง!)
จำตอนที่นายใช้ไม้กวาดไล่พวกอีแร้งได้ไหม
แล้วพวกมันก็แค่กระพือปีกน่ะ
ตลอดชีวิตของฉัน
ฉันไล่อีแร้งตั้งไม่รู้กี่ครั้ง
ฉันไม่รู้ว่าครั้งไหน ที่เธออยากให้ฉันจำจริงๆ คุณผู้หญิง
ก็ตอนที่คุณนายเซราฟิน่าสิ้นหวัง
หยิบปืนออกมา ยื่นให้นายแล้วบอกว่า "ติโช่ ยิงพวกมันให้ตายไปเลย"
- จำไม่ได้เหรอ - ไม่ ฉันว่าตอนนั้นฉันไม่อยู่ที่นั่นนะ
แล้วไม่จริงเหรอ ที่บ่ายวันนึงตอนที่นายมาถึง
คุณนายอาร์กันเฮล่า บอกให้นายฝังเฟลิซ่ากับเอเวเลีย
ที่จุดเดียวกับที่นายเคยฝังบลังก้า
ไม่จริง เธออาจจะเห็นภาพนั้น ในฝันก็ได้นะ คุณผู้หญิง
เพราะมันไม่เคยเกิดขึ้นเลย
พาตัวเขาไป
"เอวสติกิโอ นาเตรา หรือ 'ติโช่' หรือ 'คนขุดหลุมศพ'
พยายามแกล้งทำเป็นไม่รู้ความจริง
แต่ด้วยใบหน้าดุดันที่เต็มไปด้วยความชั่วร้าย
ความโหดเหี้ยม และความแค้นนั้น
เขาไม่อาจปิดบังความจริงจากเราได้
และในใจเขาคงแบกความตายไว้ ไม่ต่ำกว่าสิบชีวิต"
ไม่
"ร้อยชีวิต"
หุบปากซะ เตโอฟิโล่
เลิกโกหกได้แล้ว!
มีอีกครั้งนึง เธอบอกว่า
"ฉันจะฝากผู้หญิงสี่คนนี้ไว้ที่นี่ ดูแลพวกเขาด้วย
และถ้านายเห็นพวกมันพยายามหนี
ก็ใช้ปืนไรเฟิลที่ฉันทิ้งไว้ให้นายดูแลวัวได้เลย"
แกนี่มันปากมากจริงๆ!
เลิกกุเรื่องได้แล้ว ไอ้เวร
ตอนที่ผมยิงปืนลูกซองนั่น
ผมก็แค่ทำตามคำสั่ง ของคุณนายอาร์กันเฮล่าเลยครับ
หุบปากซะ ไอ้หน้าตัวเมีย!
พี่เมียผมรวยมากครับ
พวกเขาอาจมีเงินมากมาย อาจจะหลายล้านเลยด้วย
แต่พวกเขาไม่เคยอยากให้เงินเรา แม้แต่แดงเดียว
ทุกอย่างคงไม่เป็นแบบนี้ ถ้าพวกเขาไม่ขี้งกขี้ตืดขนาดนี้
แกมันเป็นทั้งคนทรยศและคนโง่ เตโอฟิโล่!
พาตัวพวกเขาไป
เฮ้ย!
อย่ามาแตะต้องฉัน!
ผู้กองบอกพวกคุณนายว่าให้ลงโทษเรายังไงค่ะ
ฉันเห็นเขาตัดไม้ที่สนามหลังบ้าน
และทดสอบมันกับมือเขา เพื่อดูว่าแท่งไหนตีได้แรงสุด
ตอนที่เขาลงโทษเรา เขาใช้ไม้ที่ตีเจ็บที่สุด และยังโม้เรื่องนี้อีก
ท่านครับ ตอนนั้นผมคิดว่าผู้หญิงพวกนี้
ได้กระทำการไม่เชื่อฟังผู้บังคับบัญชา
ก็เลยจำเป็นต้องลงโทษพวกเขา เพื่อเป็นเยี่ยงอย่างครับ
คุณพอใจกับการกระทำของตัวเองไหม ผู้กอง
พอใจครับ
ในฐานะสมาชิกที่ภาคภูมิใจ ของกองทัพเม็กซิโก ผมเชื่อมาตลอดว่า
มันเป็นหน้าที่ของผม ที่ต้องรักษาความเรียบร้อยไว้ตลอดเวลา
"นายทหารไร้หัวใจ ผู้กองเอร์เมเนฮิลโด้ เบโดย่า
คือผู้ลงมือ
ทรมานเหยื่อผู้เคราะห์ร้าย
ตามคำสั่งของพวกแม่เล้า"
มีวันนึง เรากำลังซักผ้ากัน แล้วผู้กองเบโดย่าก็มาถึง
จู่ๆ เขาก็หยุดและสังเกตเห็นก้อนนูนๆ บนพื้น
เขาถามว่า "นั่นอะไร"
"นั่นบลังก้า" คุณนายเซราฟิน่าตอบเขา
ผู้กองตะโกนด้วยความโกรธ
"บอกติโช่ว่าคืนนี้ให้เอาศพบลังก้า
ไปที่ชานเมือง แล้วทิ้งเธอไว้ในถังขยะให้หมากินซะ!"
ผมก็แค่ล้อเล่นครับ ใต้เท้า
ผมจะพูดอะไรแบบนั้นจริงๆ จังๆ ได้ยังไง
"เจ้าหน้าที่ชั่วร้าย
เป็นคนรักของเซราฟิน่า บาลาโดร
อีกหนึ่งรายชื่อในสมุดจดชื่อคู่นอน ของหญิงอันตรายคนนี้
เพราะเธอมีคนรักมากมายเหลือเกิน
เธอจึงถูกเปรียบได้กับ…
แมงมุมแม่ม่ายดำ"
ตอนที่หนังสือพิมพ์เริ่มพูดกันว่า
พี่น้องบาลาโดรมีเพื่อนที่มีอำนาจ
และมีอิทธิพลในแปลนเดอบาโฮ
พวกเขาบอกว่า ยังไงก็ไม่มีทางเอาผิดพี่น้องคู่นี้ได้
ปฏิกิริยาแรกของผมคือ ประกาศยึดทรัพย์สินทั้งหมดของพวกเขา…
เพื่อให้สามารถ จัดการชดใช้ค่าเสียหายแก่เหยื่อได้
พวกมันจะยึดทรัพย์สินของเราเหรอ
ไอ้พวกเวรนั่นต้องการทำแบบนี้ตั้งแต่แรก
พวกมันจะทำลายเรา!
อาร์กันเฮล่า!
- คุณตำรวจ! - คุณทนาย
ตามหมอที! คุณนายอาร์กันเฮล่าเป็นลม
เราไม่มีทางหยุดมันได้เลยเหรอ
มีอะไรเหรอ
- รถพยาบาล - หมอ!
พัดให้เธอ
อาร์กันเฮล่า!
- เขามาแล้ว! - คุณทนาย!
ทนายเซสเปเดส!
ขอถามอะไรที่อาจจะทำให้อึดอัดใจหน่อยนะครับ
ในฐานะทนายของพวกเขา คุณเชื่อจริงๆ เหรอว่าพี่น้องบาลาโดรบริสุทธิ์
อย่าเข้าใจผมผิดนะครับ
ผมเป็นทนายให้ผู้หญิงพวกนี้ เพราะมันเป็นหน้าที่ของผม
เพราะผมเป็นทนายรัฐ และผมได้รับมอบหมายให้ทำคดีนี้
แต่แน่นอนว่าผมไม่เห็นด้วยกับพวกเขา
ตรงกันข้ามเลยละ ผมคิดว่าทั้งคู่สมควรได้รับโทษประหาร
ซึ่งน่าเสียดายที่ในแปลนเดอบาโฮไม่มีโทษนี้
ขอตัวนะครับ
คุณทนาย!
ขอสัมภาษณ์หน่อย คุณทนาย
แน่นอนว่า เมื่อคำพูดนั้น มาจากทนายฝ่ายจำเลยเอง
มันจึงเป็นคำพูดที่ไม่เหมาะสมเอาซะเลย
มีการปะทุแบบนั้นเกิดขึ้นหลายครั้ง และมีแรงกดดันจากทุกที่
รวมถึงเมืองหลวงด้วย
อลาร์มาครับ! คำให้การต่อหน้าศาล ฉุดพี่น้องตัวอัปรีย์ให้ล่มจม!
แต่ในตอนนั้น คดีก็โด่งดังไป ในระดับนานาชาติแล้ว
ทำให้กอนเซปซิออนเดอรูซ กลายเป็นละครสัตว์จริงๆ
ถึงจุดหนึ่ง
ผมก็นับคนที่ปรากฏตัวในศาลได้มากกว่า 119 คน
ที่ไม่มีธุระอะไรที่นั่น
อีพวกแม่เล้าต่ำทราม!
ไอ้พวกฆาตกร!
นังแม่มด!
ไอ้ฆาตกร!
ไอ้ระยำ!
ไอ้พวกฆาตกร!
นังพวกสารเลว!
อลาร์มาครับ! คำให้การต่อหน้าศาล ฉุดพี่น้องตัวอัปรีย์ให้ล่มจม!
รับอลาร์มาไหมครับ!
แต่การพิจารณาคดียังต้องดำเนินต่อไป
และตามกระบวนการแล้ว
ต้องมีการจำลองเหตุการณ์
โดยมีเหยื่อและจำเลยอยู่ในสถานที่จริง
- อีแม่เล้าชั่ว! - เงียบ!
กรุณาเงียบด้วย!
เชิญครับ คุณผู้หญิง
กาลาเวร่าเอาชาให้เธอดื่มตรงนั้น
และหลังจากนั้นไม่นาน เธอก็ตายเพราะถูกวางยา ใช่ไหม
และตรงนั้นคือที่ที่เพื่อนฉันตาย
เรากำลังวิ่งกัน แล้วฉันก็ได้ยินเสียงปืน
คุณเตโอฟิโล่ยืนอยู่หน้าประตู
คุณนายเอวลาเลียออกมาจากบ้าน และยื่นปืนลูกซองให้เขา
สิ่งที่พวกเธอพูดเป็นความจริงไหมครับ
ไปที่หลุมศพกันต่อดีไหมครับท่าน
ดีครับ
นังแม่มด!
ไอ้พวกฆาตกร!
คุณฝังพวกเขาไว้ตรงนี้ใช่ไหม ติโช่
ใช่ครับ
ใครสั่งให้คุณทำแบบนั้น
เซราฟิน่า เจ้านายผมครับ
เธอบอกว่า "ฝังพวกมันไว้ตรงนั้น จะได้มองไม่เห็นหลุมศพจากถนน"
แล้วแน่ใจไหมว่าคุณฝังผู้หญิงไปแค่สามศพ
สาบานได้ครับว่ามีแค่สามศพนี้
นอกเหนือจากอีกสามศพที่ผมฝังที่คาสิโน
ถ้ายังมีศพอื่นอีก ผมก็ไม่รู้แล้วละ
สาวๆ ช่วยไปชี้หลุมศพทีได้ไหมครับ
ความโกรธแค้นของผู้คน
เกิดจากการปลุกปั่นของหนังสือพิมพ์ ที่เอาแต่พูดเกินจริงทุกวัน
ก่อให้เกิดความเดือดดาลอย่างรุนแรง จนมีหลายๆ ครั้ง
ที่ประชาชนพยายามจะรุมประชาทัณฑ์จำเลย
ไอ้พวกฆาตกร!
คุณนายสองคนผลักเอเวเลียกับเฟลิซ่า จากระเบียงนั่นค่ะ
ตรงนั้นคือที่ที่พวกคุณนายทรมานเราหลายครั้งค่ะ
คนโกหก! นังคนต่ำช้า!
พวกจอมโกหกเนรคุณ!
ใจเย็นๆ ครับ คุณผู้หญิง
ช่วยมากับผมได้ไหมครับ ทางนี้ครับ
มาเลยครับ
อีพวกเวร
มีวันนึง ตอนที่พวกคุณนาย กำลังคุยกับผู้กองเบโดย่า
เราได้ยินว่าพวกเขามีแผนจะฆ่าเราทุกคน
และฝังเราไว้ที่นี่ในสนามหลังบ้าน
ใช่ไหม สาวๆ
- ใช่ - ใช่
ว่ามาเลย โซกอร์โร อยากเสริมอะไรไหม
มีอยู่คืนนึงค่ะ
คุณนายอาร์กันเฮล่า คุณนายเซราฟิน่าและผู้กองเบโดย่า
พยายามจะจับเราโยนจากหลังคาค่ะ
- ใช่ไหม สาวๆ - ใช่
ไปจำลองเหตุการณ์ถัดไปกันเถอะ
บอกผมหน่อยสิ ผู้กอง
คุณเรียนรู้การลงโทษที่โหดร้าย และไร้มนุษยธรรมในการปราบปรามสาวๆ แบบนี้
จากในกองทัพรึเปล่าครับ
เปล่าครับ
อันนี้เป็นแรงบันดาลใจของผมเอง
แต่คุณนายมักจะลงโทษเราด้วยการเฆี่ยนเราค่ะ
คุณนายอาร์กันเฮล่า
ช่วยยกไม้ไว้หน่อยได้ไหมครับ
(ประชาชนเรียกร้องความยุติธรรม)
แม้สื่อจะกดดันอย่างหนัก
ให้หาศพเพิ่ม
และถึงแม้จะมีการค้นหา แต่ก็ไม่พบอะไรเพิ่มแล้ว
แต่ด้วยคำให้การของเหยื่อ
และการจำลองเหตุการณ์
ก็มีความเป็นไปได้ ที่จะฟ้องร้องจำเลยที่ถูกกล่าวหา
ควบคุมตัวพวกเขาอย่างเป็นทางการ
และดำเนินการพิพากษาลงโทษ ตามส่วนของแต่ละคน
แกทำกับฉันแบบนี้ไม่ได้นะ ไอ้พวกเวร!
ฉันคืออาร์กันเฮล่า บาลาโดร ฉันไม่ผิดอะไรทั้งนั้น
ทำตัวดีๆ หน่อยครับ คุณผู้หญิง
คนต่อไป!
ถือป้ายไว้ด้วยครับ
ด้านข้างขวา
ด้านข้างซ้าย
คนต่อไป
น่าอายจริงๆ! ให้ตายสิ น่าอายจริงๆ!
ใจเย็นๆ นะครับ คุณผู้หญิง
ด้านข้างขวา
ขวาครับ!
คนต่อไป!
ผู้กอง ช่วยถอดแว่นออกได้ไหมครับ
ด้านข้างขวา
ด้านข้างซ้าย
คนต่อไป
ด้านข้างขวา
ด้านข้างซ้าย
คนต่อไป
ช่วยย่อตัวลงหน่อยได้ไหมครับ
อีกครับ
อย่างนั้นแหละ
ด้านข้างขวา
ย่อตัวด้วย
ด้านข้างซ้าย
คนต่อไป
จากการดำเนินการสืบสวนอย่างละเอียด
และหลักฐานที่นำเสนอโดยทั้งสองฝ่าย
ขณะนี้ผมจะอ่านคำพิพากษาต่อหน้าจำเลย
ขอความกรุณาทุกท่านวางตัวให้เหมาะสมด้วย
ผู้กองเอร์เมเนฮิลโด้ เบโดย่า
สำหรับข้อหาร่วมกระทำความผิดทางอาญา
และเป็นผู้อยู่เบื้องหลังแผนการ ตามที่ระบุไว้ในคำฟ้อง
คุณถูกตัดสินจำคุก 25 ปี
ไอ้ฆาตกร!
ฆัวนา กอร์เนโฆ
สำหรับผู้หญิงที่ชื่อฆัวนา กอร์เนโฆ
หรือที่รู้จักกันในชื่อ "กาลาเวร่า"
จำคุกสิบปีในข้อหาฆาตกรรมโดยเจตนา ในคดีของนางสาวโรซ่า ไม่เปิดเผยนามสกุล
สี่ปีสำหรับการทำแท้งผิดกฎหมาย
และอีกหกปีสำหรับความประมาททางอาญา
ในคดีของนางสาวบลังก้า ไม่เปิดเผยนามสกุล
(ฆัวนา กอร์เนโฆ "กาลาเวร่า" 20 ปี)
เตโอฟิโล่ ปินโตและเอวลาเลีย บาลาโดร
สำหรับนายเตโอฟิโล่ ปินโต
จำคุก 20 ปีสำหรับข้อหา ฆาตกรรมโดยเจตนาสองกระทง
โดยมีการไตร่ตรองไว้ก่อน มีเจตนาร้าย และฉวยโอกาส
สำหรับเอวลาเลีย บาลาโดร ภรรยาของเขาและผู้สมรู้ร่วมคิด
จำคุก 15 ปี โทษฐานที่เอาปืนลูกซองมาจากกำแพง
และยื่นให้สามีเธอ
เพื่อให้เขายิงเหยื่อ
(เอวลาเลีย บาลาโดร 15 ปี)
(เตโอฟิโล่ ปินโต 20 ปี)
เอวสติกิโอ นาเตรา หรือ "ติโช่" หรือ "คนขุดหลุมศพ"
จำคุก 12 ปีในข้อหาละเมิดกฎหมาย เกี่ยวกับการฝังศพ
และร่วมกระทำความผิด ในคดีอาชญากรรมหลายคดี
(เอวสติกิโอ นาเตรา - "ติโช่" 12 ปี)
สำหรับคนขับรถ ฟุลเคนซิโอ เปเรซ
หรือที่รู้จักกันในชื่อ "เอสกาเลร่า"
จำคุกหกปีข้อหาละเมิดกฎจราจร
และการค้ามนุษย์ข้ามรัฐ
(ฟุลเคนซิโอ เปเรซ - "เอสกาเลร่า" หกปี)
นิโกลัส เปเรซ หรือ "นิโกลัสผู้กล้าหาญ"
จำคุกหกปีสำหรับความผิดฐานพยายามฆ่า
แอบอ้างเป็นเจ้าหน้าที่รัฐ และการใช้อำนาจโดยมิชอบ
(นิโกลัส เปเรซ - "นิโกลัสผู้กล้าหาญ" หกปี)
ซีโมน โคโรน่า
สำหรับซีโมน โคโรน่า หรือ "นักทำขนมอบ"
จำคุกหกปีข้อหาฝังศพผิดกฎหมาย
และการสมคบคิดกันกระทำความผิด
(ซีโมน โคโรน่า - "นักทำขนมอบ" หกปี)
และสุดท้าย เซราฟิน่าและอาร์กันเฮล่า บาลาโดร
- นังฆาตกรชั่ว! - นังฆาตกร!
ข้อหาฆาตกรรมโดยเจตนา
การฆ่าคนตายโดยประมาท
การกักขังโดยมิชอบ
การทำร้ายร่างกายและจิตใจ
การครอบครองอาวุธปืนโดยผิดกฎหมาย
การพกพาอาวุธดังกล่าว
การชักจูงผู้เยาว์ให้ทำผิด
การเป็นนายหน้าค้าประเวณี
การทำให้บุคคลที่สามขาดรายได้
เจตนา
การยึดครองทรัพย์สินที่ถูกอายัด
การฝ่าฝืนกฎหมายว่าด้วยการฝังศพ
การละเมิดกฎหมายจราจรของรัฐบาลกลาง และการปกปิดทรัพย์สิน
ศาลขอตัดสินว่าทั้งนางเซราฟิน่า และนางอาร์กันเฮล่า บาลาโดร
มีความผิดทุกข้อกล่าวหา
เงียบ!
นั่นมันคำโกหกและหมิ่นประมาททั้งนั้น!
พวกเราบริสุทธิ์นะ!
แกมันขายวิญญาณให้ความโลภ เปรัลตา!
และพวกแกทุกคนเลย ไอ้พวกชิงหมาเกิด!
ไอ้พวกสารเลว!
ไอ้ชิงหมาเกิด! ไอ้ขี้ขลาด!
เราไม่เคยฆ่าใครเลยสักคน!
ทั้งหมดนี้ไม่ยุติธรรมเลยค่ะ ศาลที่เคารพ!
เรายอมตายเสียดีกว่า ที่จะยอมรับความอัปยศแบบนี้!
ดังนั้น นางสาวเซราฟิน่า และนางสาวอาร์กันเฮล่า บาลาโดร
ถูกตัดสินจำคุก 35 ปี
โดยไม่มีสิทธิ์ได้รับทัณฑ์บน
(ความยุติธรรมเกิดขึ้นแล้ว! ไฮยีน่าจะต้องตายในคุก!)
(แก๊งหมาในติดคุกยกแก๊ง!)
เอาโรร่า เบาติสตา
เปร์ลา ปิลาร์ การ์โดนา
กัวดาลูเป เอ็นริเกซ
กลอเรีย โลเปซ
ลูซ มาเรีย เมนเดซ
โซกอร์โร มอนเตส
มารีอา เดล การ์เมน เรกูเลซ
ฆาซินตา เรเยส
เอร์มีเนีย โซโลร์ซาโน
คุณผู้หญิงครับ สำหรับผม
และเจ้าหน้าที่ทุกคน แห่งเมืองกอนเซปซิออนเดอรูซ
และรัฐแปลนเดอบาโฮ
ถือเป็นเกียรติอย่างยิ่ง ที่ได้มีโอกาสทำให้ความยุติธรรมเกิดขึ้น
มีการพูดคุยกันมากมายว่าอำนาจ และอิทธิพลอันยิ่งใหญ่ของพี่น้องบาลาโดร
จะทำให้พวกเขา ไม่ได้รับการลงโทษที่เป็นแบบอย่าง
แต่ความยุติธรรมไม่ลำเอียง
และเม็กซิโกก็ยึดมั่นในกฎหมายของตน
หลักฐานของสิ่งนั้นก็คือ ค่าชดเชยที่เป็นธรรมและสมควรแก่เหตุ
ซึ่งมอบให้คุณในตอนนี้
(รัฐบาลกอนเซปซิออนเดอรูซ และโบสถ์คาทอลิก)
(สนับสนุนให้เหยื่อมีชีวิตใหม่)
กอนเซปซิออนเดอรูซจงเจริญ!
จงเจริญ!
- แปลนเดอบาโฮจงเจริญ! - จงเจริญ!
- เม็กซิโกจงเจริญ! - จงเจริญ!
เม็กซิโกจงเจริญ!
จงเจริญ!
- เม็กซิโกจงเจริญ! - จงเจริญ!
ชาวเม็กซิกันเอ๋ย เมื่อเสียงร้องว่า “สงคราม” ดังขึ้น
จงรวบรวมอาวุธและบังเหียนไว้ให้พร้อม
ขอให้ผืนแผ่นดินสั่นสะเทือนถึงแกนกลาง
ด้วยเสียงคำรามกึกก้องของปืนใหญ่
ขอบคุณพระเจ้าที่ทรงอนุญาต
ให้สาวๆ ที่จิตใจบริสุทธิ์เหล่านี้
รอดจากประสบการณ์อันน่าสลด และเจ็บปวดครั้งนี้ได้
ขอพระผู้เป็นเจ้า พระบิดาผู้ทรงฤทธานุภาพ
มอบอนาคตที่ดีกว่าให้พวกเขา
ให้อยู่ห่างไกลจากความผิดพลาดและบาป
จงเป็นเช่นนั้นเถิด
มาสวดภาวนากัน
ข้าพเจ้ายอมเชื่อในพระเจ้า พระบิดาผู้ทรงสรรพานุภาพ
ผู้สร้างฟ้าสวรรค์และแผ่นดินโลก
ของทุกสิ่งที่มองเห็นและมองไม่เห็น
ข้าพเจ้าเชื่อในพระเยซูคริสต์ของเรา
พระบุตรองค์เดียวของพระองค์
ทรงบังเกิดจากพระบิดา ก่อนกาลเวลาใดๆ ทั้งสิ้น
พระเจ้าจากพระเจ้า แสงจากแสง
พระเจ้าที่แท้จริงจากพระเจ้าที่แท้จริง
ทรงถือกำเนิด มิใช่ทรงถูกสร้าง
ทรงมีพระธรรมชาติเดียวกับพระบิดา
โดยพระองค์นั้น ทุกสิ่งทั้งปวงจึงบังเกิดขึ้น
พระองค์ผู้เสด็จลงมาจากสวรรค์
เพื่อเรามนุษย์
และเพื่อความรอดของเรา ในรัชสมัยของปอนทิอัส ปีลาต
ทรงรับความทรมานและถูกฝังไว้
และในวันที่สาม ทรงฟื้นขึ้นจากความตายอีกครั้ง
และเสด็จขึ้นสู่สวรรค์
และพระองค์ประทับอยู่เบื้องขวาของพระบิดา
และจากที่นั่น พระองค์จะเสด็จกลับมาอย่างรุ่งโรจน์
เพื่อทรงพิพากษาคนเป็นและคนตาย
และพระอาณาจักรของพระองค์จะไม่รู้จบสิ้น
บอกตามตรงนะ ผมต้องยอมรับ ว่าเราพูดเกินจริงเรื่องบาลาโดร
โดยเฉพาะตอนที่เราบอกว่าพวกเขา ฆ่าผู้หญิงไปหลายสิบ หรือแม้แต่หลายร้อยคน
แต่ตอนนั้นเราคิดว่ามันจำเป็น
เพราะผลงานของเรา เม็กซิโกถึงได้เริ่มคิด
ถึงปัญหาที่ร้ายแรงกว่า เช่น การค้าประเวณีเด็ก
การจัดหาเด็กไปค้าประเวณี
การค้ามนุษย์
การหายตัวไปของผู้หญิง
การล่วงละเมิดเด็ก
แต่เหนือสิ่งอื่นใด
การทุจริตและการสมรู้ร่วมคิด
ของเจ้าหน้าที่ทุกระดับ
เราไม่ได้ตั้งใจจะยกตัวเองให้ดูเป็นนักบุญ
หรือชมว่าตัวเองเก่ง
แต่ผมคิดจริงๆ ว่างานของเรา
เปลี่ยนวิธีการทำงานของนักข่าว ในเม็กซิโกไปตลอดกาล
และตั้งแต่นั้นมาสื่อทุกประเภท
รวมถึงวิทยุและโทรทัศน์
ก็พยายามเลียนแบบเรา
คดีนั้นมัน…
ยิ่งใหญ่และประสบความสำเร็จมาก
จนเพื่อให้ผู้อ่านของเรายังคงพอใจ
เราเลยตามหาผู้เกี่ยวข้องหลักในอีกหลายปีต่อมา เพื่อเขียนถึงความคืบหน้า
แต่สิ่งที่เราค้นพบมันน่าเบื่อหน่ายซะจน…
เราปล่อยมันไป
(บทส่งท้าย)
ซีโมน โคโรน่าหายดีแล้ว
หลังจากที่เขาโดนแทงในคุก
เราไม่เคยรู้ว่าใครเป็นคนทำ
เขารับโทษในคุกที่รัฐเมซกาล่า
ซึ่งที่นั่น เขาประพฤติตัวเป็นแบบอย่างที่ดีเยี่ยม
และเมื่อได้รับปล่อยตัว เขาก็กลับไปที่น้ำตกตุกซ์ปานา
ที่ที่เขาเปิดร้านเบเกอรี่ใหม่ และใช้ชีวิตอย่างมีความสุข
นิโกลัสผู้กล้าหาญถูกปลดจากกองทัพ
เขาเรียนรู้อาชีพช่างทำรองเท้าจากในคุก
และตอนนี้ก็มีร้านเป็นของตัวเองแล้ว
ติโช่ คนขุดหลุมศพ พยายามจะกลับไปเป็นแมงดาคุมซ่อง
แต่เขาไม่โชคดี เขาทำงานเป็นคนขนของในโกดัง
เขาไปเยี่ยมพี่น้องบาลาโดรทุกครั้งที่มีโอกาส เพราะเขารู้สึกผูกพันกับสองคนนั้น
เอสกาเลร่ากลับไปเป็นคนขับ
และตอนนี้มีรถเป็นของตัวเองหลายคัน อยู่ในซานเปโดรเดลาสกอร์เรียนเตส
มีข่าวลือว่าเขาได้เงินทุนจากครอบครัวบาลาโดร
ซึ่งเขายังคงตอบจดหมายพวกเขาทุกสัปดาห์
ไปซานเปโดร เหยียบเลยนะ
เอวลาเลีย บาลาโดร หลังจากได้รับการปล่อยตัว
ก็เริ่มขายขนมโบราณ
อยู่หน้าเรือนจำปาฮาเรส
รอจนกว่าจะถึงวันที่เตโอฟิโล่ ปินโต สามีของเธอจะออกจากคุก
ผู้กองเอร์เมเนฮิลโด้ เบโดย่า อยู่ในเรือนจำเปโดรเนส
เขาเป็นหัวหน้าในแดนของเขา
เขาเป็นที่เคารพและเกรงกลัว ของผู้คุมและนักโทษ
อาร์กันเฮล่าและเซราฟิน่า บาลาโดร ยังอยู่ในเรือนจำหญิง…
อาหารกับน้ำอัดลม
ซึ่งนอกจากพวกเขา จะทำธุรกิจหลายอย่างที่นั่นแล้ว
พวกเขายังปล่อยเงินกู้ และว่ากันว่า พวกเขาทำการค้าประเวณีนักโทษด้วย
ว่ากันว่าพวกเขาสะสมเงินได้เยอะมาก
มากกว่า 100,000 เปโซ
แต่พวกเขาก็ไม่มีความหวัง ว่าจะได้ออกจากคุกทั้งที่ยังมีชีวิตอยู่แม้แต่น้อย
อาหารหนึ่งชุด
และเรื่องสาวๆ ในซ่องของพวกเธอ
เราตามหาทุกที่แล้ว แต่ก็ไม่เจออะไรเลย
พวกเขาไปตามทางของตัวเอง และเราหาพวกเขาไม่เจอ
ไม่มีใครรู้ว่าเกิดอะไรขึ้นกับพวกเขา
เอาละ เข้ามาเลย
เป็นไงบ้าง เอร์เนสติน่า
จะไปกับฉันไหม
ฉันไม่ใช่เอร์เนสติน่า
และไม่ใช่เอลด้าหรือเอเลน่าด้วย
แต่ฉันชินแล้วละ ฉันชื่อมารีอา
ไปกันเลยไหม
ไปสิ
สามสิบเปโซค่ะ
ไปกันเถอะ
(บางเหตุการณ์ที่กล่าวถึงในที่นี้เกิดขึ้นจริง)
(ตัวละครทุกตัวล้วนสมมติขึ้น)
(ฆ.อ.)
("สาวสาบสูญ")
(ภาคผนวก)
(ในรูป:)
(1. อาร์กันเฮล่า บาลาโดร)
(2. กาลาเวร่า)
(3. เซราฟิน่า บาลาโดร)
(4. บลังก้า… เธอเป็นคนผิวดำ (เสียชีวิต 17 กรกฎาคม))
(5. เอเวเลีย (เสียชีวิต 14 กันยายน))
(6. เฟลิซ่า (เสียชีวิตวันเดียวกัน))
(7. โรซ่า (เสียชีวิต 15 มกราคม))
(8.ลูเป้ (ยัดลงส้วมไม่ได้))
(9. เอาโรร่า เบาติสตา (ได้รับเงินชดเชย))
(10 และ 11. ผู้หญิงสองคน ที่ถูกเตโอฟิโล่ ปินโตยิง)
(สาวสาบสูญ)
(อุทิศแด่ความทรงจำและความคิดสร้างสรรค์ ของฆอร์เฆ อิบาร์เกวงกอยเตีย)
คำบรรยายโดย กมลรัตน์ ชุติเชาวน์กุล